સોનાક્ષી સિન્હાને એક્શન અવતારમાં રજૂ કરતી આ ફિલ્મ આમ તો ભ્રષ્ટ પોલીસને કારણે મુસીબતમાં ફસાઇ જતી છોકરીની વાર્તા છે. પરંતુ ફિલ્મમાં સોનાક્ષીનું પાત્ર ખૂબ સરસ રીતે ઘડાયું છે. ફિલ્મમાં સોનાક્ષીના પપ્પા તેને નાનપણથી જ ડાન્સિંગ ક્લાસમાં મુકવાની જગ્યાએ કરાટે ક્લાસમાં મૂકે છે. આજના જમાનામાં સ્ત્રીઓએ નાજુક, નમણા, રૂપાળા દેખાવા કરતાં પોતાના મજબૂત બાંધા પર ધ્યાન આપવું જરૂરી બન્યું છે, જેથી તે જાતે પોતાની રક્ષા કરવા સક્ષમ બને. આ ફિલ્મમાં સોનાક્ષી ઉર્ફે અકિરાને જાતે જ પોલીસથી પોતાની રક્ષા કરવાનો વારો આવે છે.